ઘણી વખત તો કમલો આખુ આખુ વર્ષ વોન્ટેડ રહેતો તેથી ગામ લોકો, આગેવાનો કમલાના ત્રાસની ખૂબ રજુઆતો વિવિધ કચેરીઓમાં કરે અને છાપામાં પણ પોલીસની ખૂબ ટીકા થાય ત્યારે ઉચ્ચ અધિકારીઓ કડક વલણ અખત્યાર કરે ત્યારે પોલીસ સ્ટેશનમાં એક સ્પેશ્યલ સ્કોડ ‘કમલા સ્કોડ’ની નિમણુંક થતી તેમાં ચુનંદા અને કમલાને ઓળખતા તથા અગાઉ તેને પકડવાની ટીમમાં સામેલ રહી ચુકેલા જાણકાર જમાદારો અને કોન્સ્ટેબલોની નિમણુંક થતી છતા જો કમલો ન પકડાયતો અગાઉ ધોરાજીમાં નોકરી કરી ગયેલા પરંતુ હાલ બીજા પોલીસ સ્ટેશનોમાં હોય તેવા જમાદારોની પણ ધોરાજી ‘કમલા સ્કોડ’માં ખાસ નિમણુંક થતી.